கேள்வி: ரங்காவர்சிதா அருங்காட்சியகம், செமராங் பற்றி நீங்கள் என்ன அறிந்துள்ளீர்கள்?
பதில்: ரங்காவர்சிதா அருங்காட்சியகம் (Ranggawarsita Museum) இந்தோனேசியா செமாராங் அமைந்துள்ள ஒரு மாநில அருங்காட்சியகம் ( ''அருங்காட்சியகம்'' நெகேரி ) ஆகும். மாநில அருங்காட்சியகம் என்ற நிலையில் ரங்காவர்சிதா அருங்காட்சியகம், அதிகாரப்பூர்வமாக மத்திய ஜாவா மாகாணத்தின் மாநில அருங்காட்சியகமாம் (அருங்காட்சியகம் நெகேரி புரோபின்சி ஜாவா தெங்கா) என்று அழைக்கப்படுகிறது. மத்திய ஜாவா மாகாணத்தின் கலாச்சாரத்துடன் தொடர்புடைய பொருட்களின் இனவியல் சேகரிப்புகள் இந்த அருங்காட்சியகத்தில் காட்சிப்படுத்தப்பட்டுள்ளன.
கேள்வி: ரங்காவர்சிதா அருங்காட்சியகம், செமராங் - வரலாறு பற்றி தகவல் சொல்.
பதில்: மத்திய ஜாவா மாகாணத்திற்கு ஒரு மாநில அருங்காட்சியகம் கட்டப்படுவதற்காக அஹ்மத் யானி சர்வதேச விமான நிலையத்திற்கு அருகில் ஒரு நிலம் தேர்வு செய்யப்பட்டது. அருங்காட்சியகத்தின் கட்டுமானப் பணிகள் 1977 ஆம் ஆண்டில் தொடங்கியது. 1983 ஆம் ஆண்டு ஏப்ரல் 2 ஆம் தேதி மத்திய ஜாவாவின் அப்போதைய ஆளுநராக இருந்த சோபார்ட்ஜோ ரோஸ்டாம் இதனைத் திறந்து வைத்தார். அதனைத் தொடர்ந்து இந்த அருங்காட்சியகம் செயல்படத் தொடங்கியது. பின்னர், இந்த அருங்காட்சியகம் ஜூலை 5, 1989 ஆம் நாள் அன்று கல்வி அமைச்சர் ஃபுவாட் ஹாசனால் மீண்டும் மறுபடியும் திறந்து வைக்கப்பட்டது. ,இதனை கலாச்சார இயக்குநரகம் நிர்வகித்து வந்தது. பிராந்திய சுயாட்சி திட்டம் இயற்றப்பட்ட பின்னர், அருங்காட்சியகத்தின் மேலாண்மையானது அக்டோபர் 14, 1996 ஆம் நாளன்று மத்திய ஜாவாவின் கல்வி மற்றும் கலாச்சார துறைக்கு மாற்றப்பட்டது. 2011 ஆம் ஆண்டு இந்த, அருங்காட்சியகம் புதுப்பிக்கப்பட்டது. ரங்காவர்சிதா என்று இந்த அருங்காட்சியகத்திற்கு பெயர் சூட்டப்பட்டதற்கு ஒரு பின்னணி உள்ளது. ரேடன் ந்காபேகி ரங்காவர்சிதா என்று ஒரு ஜாவாக் கவிஞர் இருந்தார். அவர் மத்திய ஜாவா உள்ள சுராகர்த்தா என்னுமிடத்தில் இருந்த ஒரு பிரபல இலக்கிய குடும்பத்தில் பிறந்தார். அவர் பெயராலேயே இந்த அருங்காட்சியகம் அழைக்கப்பட்டது.